Αυτό το λήμμα αφορά τον **καλαθοσφαιριστή** με έτος γέννησης το 1990.  Για άλλα πρόσωπα, δείτε: Νικόλαος Γκίκας.    

Ο **Νικόλαος «Νίκος» Γκίκας** (22 Νοεμβρίου 1990, Αθήνα) είναι Έλληνας επαγγελματίας διεθνής καλαθοσφαιριστής, ο οποίος αγωνίζεται ως πόιντ γκαρντ για τον Πανιώνιο.

Επαγγελματική σταδιοδρομία
--------------------------

Ο Γκίκας έκανε τα πρώτα του βήματα στα νεανικά τμήματα του Φιλαθλητικού Ζωγράφου, ακολουθώντας ολόκληρη την πορεία της ομάδας από το τοπικό πρωτάθλημα της Ε.Σ.Κ.Α. έως την Α2 Εθνική, με συμπαίκτες τους Γιάννη και Θανάση Αντετοκούνμπο και Χρήστο Σαλούστρο. Την αγωνιστική περίοδο 2012-13, αναδείχθηκε πρώτος στις ασίστ στο πρωτάθλημα. Είχε κατά μέσο όρο 31,8 λεπτά και 13,7 πόντους ανά αγώνα.

Το καλοκαίρι του 2013, έλαβε μεταγραφή στον Άρη Θεσσαλονίκης. Με την ομάδα της Θεσσαλονίκης, κατέγραψε 23 συμμετοχές με μέσο όρο 5,7 πόντους και 1,6 ασίστ και παρέμεινε στην ομάδα μέχρι τον Ιανουάριο του 2015, καθώς ολοκλήρωσε την χρονιά στη λετονική ΜΚ Βέντσπιλς.

Το καλοκαίρι του 2015 επέστρεψε στην Ελλάδα, υπογράφοντας με τη Νέα Κηφισιά. Το καλοκαίρι του 2016 ,υπέγραψε στον νεοφώτιστο στην Α1 Εθνική, Προμηθέα Πατρών. Στο τέλος της χρονιάς ανανέωσε το συμβόλαιό του για δυο ακόμα χρόνια, ενώ έγινε και ο αρχηγός της ομάδας. Το Φεβρουάριο του 2018, συμμετείχε στο Ελληνικό All-Star Game, που διεξήχθη στην Πάτρα. Με τον Προμηθέα το 2019 είχε μέσο όρο 5 πόντους και 3,8 ασίστ ανά αγώνα στην Α1 Εθνική, φτάνοντας μέχρι τους τελικούς του πρωταθλήματος, όπου τερμάτισε στην δεύτερη θέση. Τον Ιούλιο του 2019, ανακοινώθηκε από την ΑΕΚ μέχρι το 2022. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Τη σεζόν 2020-21, ο Γκίκας σε 25 παιχνίδια στην κανονική διάρκεια και τα play offs είχε 6.92 πόντους, 1.68 ριμπάουντ και 2.52 ασίστ σε 17.22 λεπτά μέσο όρο συμμετοχής.

Στις 6 Αυγούστου 2021, ανακοινώθηκε η επιστροφή του μετά από δύο χρόνια στον Προμηθέα Πατρών. Στις 20 Νοεμβρίου, μετά τη νίκη του Προμηθέα επί του Κολοσσού έγινε ο πρώτος σκόρερ στην ιστορία των Πατρινών στο Πρωτάθλημα Ελλάδας καθώς έφτασε τους 754 σε 102 αγώνες. Αργότερα το ρεκόρ του έσπασε από τον Δημήτρη Αγραβάνη. Ο διεθνής γκαρντ είναι πλέον πρώτος σε τρεις ιστορικές λίστες της πατρινής ομάδας στη Basket League. Στους αγώνες με 102, στις ασίστ με 437 και στα κλεψίματα με 110. Επίσης έγινε ο 18ος παίκτης στην ιστορία του Πρωταθλήματος που έφτασε τις 700 ασίστ. Στις 17 Ιουνίου 2022, έφτασε τους 1.500 πόντους συνολικά στη 215η εμφάνιση του στην κατηγορία. Στις 21 Ιουνίου, χάρη σε μία από τις κορυφαίες εμφανίσεις της καριέρας του οδήγησε τον Προμηθέα Πάτρας σε διπλό κόντρα στη Λάρισα. Είχε 20 πόντους (8/12 σουτ και 4/8 τρίποντα), 13 ασίστ με μόλις 1 λάθος, 4 ριμπάουντ, 1 κλέψιμο και 2 κερδισμένα φάουλ, κάνοντας μάλιστα ρεκόρ σεζόν σε πόντους και ασίστ, τα οποία είναι και ισοφάριση των ρεκόρ καριέρας του στην Α1.

Στις 7 Ιουλίου 2023, συμφώνησε με τον Πανιώνιο για διετές συμβόλαιο συνεργασίας.

Εθνική ομάδα
------------

Ο Γκίκας έγινε μέλος της εθνικής ομάδας το 2017, συμμετέχοντας στους πρώτους αγώνες για την προκριματική φάση του Παγκοσμίου Κυπέλλου 2019. Με το εθνόσημο ανδρών έχει 10 αγώνες με 23 πόντους (μ.ο: 2.3).

Τίτλοι-Διακρίσεις
-----------------

#### Συλλογικοί

**ΑΕΚ**

* Κύπελλο Ελλάδας: (2020)

#### Ατομικοί

* Πρώτος στις ασίστ στην Α2 Κατηγορία: (2013)
* Πρώτος στις ασίστ στη Βαλτική Λίγκα: (2015)
* 2x Ελληνικό All-Star Game: (2018, 2022)

Παραπομπές
----------

1. 1 2  «Νίκος Γκίκας» Αρχειοθετήθηκε 2016-07-19 στο Wayback Machine. βιογραφικό στον επίσημο ιστότοπο της Κ.Α.Ε. Άρης.
2. ↑  «Γκίκας: «Το... μυστικό του Φιλαθλητικού»» Αρχειοθετήθηκε 2016-03-04 στο Wayback Machine. άρθρο στον ιστότοπο PameSports.gr, 16 Δεκεμβρίου 2012.
3. ↑  «Άρης: «Περιφερειακή» ενίσχυση με Αθηναίου και Γκίκα», άρθρο στον ιστότοπο OnSports.gr, 8 Ιουλίου 2013.
4. ↑  «Γκίκας: "Αισθάνομαι δικαίωση"», άρθρο στον ιστότοπο Sport24.gr, 9 Ιουλίου 2013.
5. ↑  Nikos Gikas signs with Ventspils till June 2016
6. ↑  Γκίκας, ο δεύτερος για τη Νέα Κηφισιά
7. ↑  Στον Προμηθέα ο Νίκος Γκίκας, eurohoops.net, 08/07/2016
8. ↑  «Γκίκας διετίας στον Προμηθέα» (στα αγγλικά).. Ανακτήθηκε στις 2018-02-11.
9. ↑  «Γκίκας και επίσημα στην ΑΕΚ μέχρι το 2022! (pic)». *www.gazzetta.gr*. Ανακτήθηκε στις 4 Ιουλίου 2019.
10. ↑  «Copa del… Κέντρικ Ρέι για την ΑΕΚ 61-57 τον Προμηθέα (gallery)». *allstarbasket.gr*. 16 Φεβρουαρίου 2020. Αρχειοθετήθηκε από το πρωτότυπο στις 17 Φεβρουαρίου 2020.
11. ↑  «Προμηθέας Πατρών: Ανακοίνωσε την επιστροφή του Γκίκα | Gazzetta». *www.gazzetta.gr*. Ανακτήθηκε στις 6 Αυγούστου 2021.
12. ↑  «Γκίκας: Πρώτος σκόρερ στην ιστορία του Προμηθέα στη Basket League | Gazzetta». *www.gazzetta.gr*. Ανακτήθηκε στις 21 Νοεμβρίου 2021.
13. ↑  «Προμηθέας: Τα ΡΕΚΟΡ καριέρας του Γκίκα και το πατρινό τρίποντο "πάρτι" στη Λάρισα! (videos)». *Eurohoops*. 21 Ιουνίου 2022. Αρχειοθετήθηκε από το πρωτότυπο στις 22 Ιουνίου 2022. Ανακτήθηκε στις 22 Ιουνίου 2022.
14. ↑  «Πανιώνιος: Ανακοίνωσε την απόκτηση του Νίκου Γκίκα | Gazzetta». *www.gazzetta.gr*. Ανακτήθηκε στις 7 Ιουλίου 2023.
15. ↑  «Μπάσκετ: Ο αρχηγός του Προμηθέα Νίκος Γκίκας στην Εθνική Ελλάδος». *www.thebest.gr*.. Ανακτήθηκε στις 2018-02-11.

Εξωτερικοί σύνδεσμοι
--------------------

* Νίκος Γκίκας, στατιστικά στην επίσημη ιστοσελίδα του Ε.Σ.Α.Κ.Ε.
* Νίκος Γκίκας, στατιστικά στην ιστοσελίδα ScoresWay.com. (Αγγλικά)
* Νίκος Γκίκας, στατιστικά στην ιστοσελίδα DraftExpress.com. (Αγγλικά)

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Πανιωνίου ~ Basket League ~ Περίοδος 2019-2020 |
| --- |
|  |
| 0 | 
* **1** ΜακΓκίλ
* **3** Λι
* **6** Βεργίνης
* **7** Καρακεχαγιάς
* **11** Μαραγκίδης
* **12** Τσιμπούκης
* **13** Καμαριανός
* **15** Τζουγκαράκης
* **21** Καμπερίδης
* **24** Σάμιουελς
* **31** Πάσαλιτς
* **37** Λαμπρόπουλος
* **-** Λιούις
* **-** Μάρτιν
* **-** Ντόρις
* **-** Ντούρεν
* **-** Πέτροβιτς

Προπονητής: Γαβριήλ |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Κύπελλο Ελλάδας 2019-2020 (1η θέση) |
| --- |
|  |
| 
* 0 Ρέι
* 1 Τσάλμερς
* 4 Τολιόπουλος
* 5 Λάνγκφορντ
* 8 Ματσιούλις (C)
* 11 Γιάνκοβιτς
* 14 Κακλαμανάκης
* 15 Χρυσικόπουλος
* 16 Ζήσης (MVP Τελικού)
* 20 Γκίκας
* 22 Μαυροειδής
* 27 Ρογκαβόπουλος
* 31 Γιαννόπουλος
* 44 Σλότερ
* 45 Γκραντ
 |
|  |
| 
* Προπονητής: Παπαθεοδώρου
* Βοηθοί προπονητή: Λημνιάτης
* Συμεωνίδης
* Μενουδάκος
 |

 |